ผมกังวนครับช่วยให้คำปรึกษาหน่อยผมมีอะไรกับเเฟนตอนวันที่4เมษายนผมให้เเฟนกินยาคุมฉุกเฉินวันที่ 5 เมษายน หลังจากวันนั่นเมนส์เเฟนผมมาวันที่8เมษายนพอมาเดือนนี้เดือนพฤษภาคมเมนส์เเฟนผมยังไม่มาเลยเธอมีอาการปวดตรงหัวนม เเต่เดือนที่เเล้วผมให้กินยาคุมไปเเล้วเมนส์มาปกติแต่เดือนนี้ทำไมมาช้าหรอครับหรือว่าเป็นผลข้างเคียง
สวัสดีค่ะ หากได้ทานยาคุมฉุกเฉินภายใน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% แต่หากได้ทานภายในช่วง 12-24 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันได้ประมาณ 85%หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ซึ่งเลือดที่ออกถือเป็นเลือดที่เกิดจากผลของยา ไม่ใช่ประจำเดือนจริงๆ ดังนั้นเลือดที่ออกในวันที่ 8 เม.ย. หากไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยา แต่หากอยู่ในช่วงวันที่ที่ประจำเดือนควรจะมา ก็น่าจะเป็นเลือดประจำเดือนได้อย่างไรก็ตาม หากประจำเดือนในเดือน พ.ค. นี้ยังไม่มา แนะำควรลองตรวจหาการตั้งครรภ์ดูก่อน เพราะยาคุมฉุกเฉินไม่สามารถป้องกันการตั้งครรภ์ได้ 100% ดังกล่าวไป แต่หากตรวจไม่พบ การที่ประจำเดือนยังไม่มา อาจเป็นผลจากยาคุมฉุกเฉินที่ทำให้ประจำเดือนมาช้าได้ หรือเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นหากตรวจไม่พบการตั้งครรภ์ ก็ควรรอประจำเดือนไปอีกซักระยะ ผระจำเดือนก็น่าจะมาในที่สุดค่ะ